Bruno Oger

Bruno Oger, ganet d'an 9 a viz Mae 1966 en Oriant, zo ur mestr-keginer breizhat. 

Ren a ra ar "Bastide Bruno Oger", e Lo Canet, war Aod an Azur, e Provañs. E-barzh e kaver ur preti gastronomek div steredenn gantañ roet gant ar Sturlevr Michelin, "La Villa Archange", ur braserezh roet dezhañ ur "BIB Gourmand", ar "Bistrot des Anges", hag an "Ange Bar".

 Buhezskrid 
Sot e oa Bruno Oger gant ar geginerezh abaoe ma oa 12 vloaz, hag en em brometiñ a reas d'ober e vicher anezhi. 

Tapout a reas ur CAP e 1983 hag ar BEP keginañ e lise letierezh Dinarzh. Goude a labouras gant ar mestr-keginer gall Georges Blanc er preti 3 steredenn e Vonnas e Bresse. 

E 1989 e voe kinniget dezhañ gant Georges Blanc bezañ e penn keginoù ar Normandy, unan eus pretioù an "Hôtel Oriental" e Bangkok (unan eus kaerañ palazoù ar bed). D'an oad a 23 bloaz e voe e penn ur skipailh 15 keginer eta.

E 1995 e voe tutaet gant ur palaz eus Canas war "bourmennadenn ar Saozon" evit digeriñ ar preti  « La Villa des Lys » an deiz a-raok digoradur Gouel Canas.

E 1997 e tapas e steredenn gentañ gant ar sturlevr Michelin. Tri bloaz goude e voe roet dezhañ an notenn 18/20 ha dilennet e voe Gwellañ Keginer ar Bloaz gant ar sturlevr gastronomek Gault-MillauDans le restaurant gastronomique du Majestic war 20minutes.fr.

D'an 16 a viz Mae 2003 e voe roet dezhañ ar vedalhenn Marc'heg an Arzoù hag al Lizhiri gant Jean-Jacques Aillagon, ministr gall ar Sevenadur hag ar C'hehentiñ.

E 2005 e voe roet dezhañ un eil steredenn gant Michelin.

Gantañ e voe aozet koanioù ofisiel 50 ha 60 deiz-ha-bloaz Gouel Canas.

E 2009 e krogas gant ur raktres nevez e Lo Canet e-kichen Canas, sevel ur preti e La Villa Notre Dame des Anges.
Digoret e voe ent-ofisiel d'ar 7 a viz Mae 2010 "la Bastide Bruno Oger", Georges Blanc ha Anne-Sophie Pic o vezañ paeron ha maeron an diazezadur.

D'an 28 a viz C'hwevrer 2011, 10 miz goude hepken, e tapas un eil steredenn evit "La Villa Archange", ar preti gastronomekLe Guide Michelin décerne deux étoiles à Bruno Oger . 

 Enorioù 
 2011 : div steredenn gant ar strulevr Michelin evit "La Villa Archange" e Lo Canet
 2011 : BIB Gourmand evit ar "Bistrot des Anges"e Lo Canet
 2005 : eil stezredenn Michelin evit ar preti "La Villa des Lys" e Canas
 2003 : marc'heg an Arzoù hag al Lizhiri
 2000 : 18/20 ha dilennet Gwellañ Keginer ar Bloaz gant ar sturlevr gastronomek Gault-Millau
 1997 : steredenn gentañ gant ar sturlevr Michelin evit ar preti "La Villa des Lys" e Canas

 Levrlennadur 
 2014 : Le Bistrot des Anges gant Bruno Oger -Testenn gant Vincent Tasso, Fotoioù gant Laurence Barruel ha Vincent Tasso - Embannadurioù De Borée 
 2014 : La Villa Archange gant Bruno Oger - Testenn gant Vincent Tasso, Fotoioù gant Laurence Barruel ha Vincent Tasso - Embannadurioù De Borée 
 2006 :  Passion Café  gant Bruno Oger - Testenn ha fotoioù gant Vincent Pierre Angouillant - Embannadurioù Jean-Claude Gawsewitch 
 2006 :  Villa des Lys - 10, La Croisette gant Bruno Oger - Testenn ha fotoioù gant Vincent Pierre Angouillant - Embannadurioù Glénat 
 1999 :  La cuisine méditerranéenne - Ou les vertus de l'huile d'olive  gant Bruno Oger ha Martine Marzouk - Embannadurioù Dormonval 
 2021 : rann Sur les hauteurs du Cannet gant Bruno Oger, e-barzh La cuisine de demain vue par 50 étoiles d’aujourd’hui (renet gant Kilien Stengel), L'Harmattan

 Daveoù 

 Liammoù diavaez 
 Lec'hienn ofisiel

Rummad:Keginerien Breizh
Rummad:Ganedigezhioù 1966